**Обавештење за надарене ученике и студенте**

Ученици и студенти који конкуришу за стипендије за изузетно надарене, пријављују се on-line, преко линка, који је постављен на интернет страници Министарства. Елементе за логовање кандидати ће добити у облику SMS поруке, кликом на линк <http://fakultet.totalassessment.net/prijava>.

Када се први пут логујете на линк за пријаву потребно је да кликнете на линк               "Захтев за слање ПИН кода", који Вас преусмерава на страницу где након уноса броја телефона кликнете тастер "Пошаљи ми ПИН". Систем генерише ПИН код и шаље Вам га на унети број мобилног телефона. Може се десити да порука са ПИН кодом, због оптерећења система касни пар минута, зато се моле кандидати да буду стрпљиви и не кликћу више пута на дугме "Пошаљи ми ПИН".

Један кандидат може пријавити један број мобилног телефона, а ако број већ постоји у систему апликација га неће прихватити- дакле, сваки кандидат мора имати свој јединствени контакт телефон.

Врло је важно да кандидати за стипендије пажљиво прате упутства и приложе све тражене потврде. Дозвољени формати докумената за унос су jpg и pdf. Максимална величина појединачног документа je 3.5Мb.

**УЧЕНИЦИ СРЕДЊИХ ШКОЛА**

**Потребна документа за ученике (природни, друштвени и уметнички теоријски смер):**

1. Сведочанства за све до сада завршене разреде средње школе (пример ако је ученик уписао ове школске године 3. разред прилаже сведочанства за први и други разред,
2. Уверење о уписаном разреду и постигнутом успеху ученика у претходном школовању- оверава средња школа у коју је ученик уписан, **(образац преузети са интернет странице Министарства)** и
3. Награде на републичким и међународним такмичењима (за сваку награду прилаже одговарајући документ - пример ако ученик има 3 прва места на републичким такмичењима онда у пољу "Број освојених првих места на републичком такмичењу: упише број 3,  аутоматски му се отварају 3 тастера

       "Додај фајл као доказ" за унос докумената којима потврђује унети број награда).

**Потребна документа за ученике (уметнички смер):**

1. Сведочанства за све до сада завршене разреде средње школе (пример ако је ученик уписао ове школске године 3. разред прилаже сведочанства за први и други разред),
2. Уверење о уписаном разреду и постигнутом успеху ученика у претходном школовању- оверава средња школа у коју је ученик уписан, **(образац преузети са интернет странице Министарства)** и
3. Биографија и 5 најзначајних диплома.